S-190/2019

D Ó M U R

Héraðsdóms Reykjavíkur þriðjudaginn 25. júní 2019 í máli nr. S190/2019:

Ákæruvaldið

(K-kk-nf Ó-kk-nf aðstoðarsaksóknari) gegn

X

(G-kk-nf S-x-x R-kk-nf lögmaður)

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. mars 2019, á hendur X, kt. [...], [...], [...], „fyrir eftirtalin brot:

1. Umferðar og fíkniefnalagabrot, með því að hafa laugardaginn 3. febrúar 2018 ekið bifreiðinni [...], sem var án skráningarmerkja og lögboðinna vátrygginga, án þess að hafa öðlast til þess réttindi, án öryggisbeltis og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 210 ng/ml og tetrahýdrókannabínól 7,3 ng/ml, að auki mældist MDMA og metamfetamín í þvagi) á Hafnarfjarðarvegi við Lyngás, Garðabæ, þar sem akstri lauk með því að ákærði missti stjórn á bifreiðinni og ók utan í grindverk og fyrir að hafa haft í vörslum sínum 0,93 g af maríhúana sem lögregla fann við leit á ákærða.

Telst brot þetta varða við 1., sbr. 2. mgr. 45. gr. a., 1. mgr. 48. gr., 1. mgr. 71. gr., 1. mgr. 93. gr. og 17. gr. reglugerðar um skráningu ökutækja nr. 751/2013, sbr. 1. mgr. 64. gr. og 2. mgr. 59. gr., allt sbr. 1. mgr. 100. gr. umferðarlaga nr. 50/1987 og 2. gr., sbr., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Umferðarlagabrot, með því að hafa mánudaginn 19. mars 2018 ekið bifreiðinni [...] án þess að hafa öðlast til þess réttindi og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 500 ng/ml, díazepam 340 ng/ml, nordíazepam 92 ng/ml og tetrahýdrókannabínól 0,9 ng/ml, að auki mældist metamfetamín í þvagi) um bílakjallara í [...], [...], þar sem lögregla hafði afskipti af ákærða. 2

Telst brot þetta varða við 1., sbr. 2. mgr. 44. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

3. Umferðarlagabrot, með því að hafa laugardaginn 3. mars 2018 ekið bifreiðinni [...] án þess að hafa öðlast til þess réttindi og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist alprazólam 5,1 ng/ml, amfetamín 560 ng/ml, kókaín 135 ng/ml og tetrahýdrókannabínól 1,2 ng/ml) um Ármúla og Lágmúla, Reykjavík, uns lögregla stöðvaði aksturinn við Lágmúla 5 og fyrir að hafa haft í vörslum sínum 0,91 g af kókaíni og 0,14 g af maríhúana sem lögregla fann við leit á ákærða.

Telst brot þetta varða við 1., sbr. 2. mgr. 44. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 og 2. gr., sbr., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Umferðar og fíkniefnalagabrot, með því að hafa fimmtudaginn 22. mars 2018 ekið bifreiðinni [...], sem bera átti fastanúmerið [...], og ekið henni þannig með röngum skráningarmerkjum, án þess að hafa öðlast til þess réttindi og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 545 ng/ml, MDMA 225 ng/ml, metamfetamín 85 ng/ml og tetrahýdrókannabínól 0,6 ng/ml) norður Helluhraun, Hafnarfirði, þar sem lögregla stöðvaði aksturinn og fyrir að hafa haft í vörslum sínum 0,34 g af maríhúana sem lögregla fann við leit á ákærða.

Telst brot þetta varða við 1., sbr. 2. mgr. 45. gr. a., 1. mgr. 48. gr. og 17. gr. reglugerðar um skráningu ökutækja nr. 751/2003, sbr. 1. mgr. 64. gr. og 2. mgr. 59. gr., allt sbr. 1. mgr. 100. gr. umferðarlaga nr. 50/1987 og 2. gr., sbr., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3

5. Umferðarlagabrot, með því að hafa 27. september 2018 ekið bifreiðinni [...], án þess að hafa öðlast til þess réttindi um Norðurfell við Drafnarfell, Reykjavík, þar sem lögregla stöðvaði aksturinn.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

6. Umferðar og vopnalagabrot, með því að hafa mánudaginn 11. nóvember 2018 ekið bifreiðinni [...] án þess að hafa öðlast til þess réttindi og óhæfur til að stjórna henni örugglega vegna áhrifa ávana og fíkniefna og slævandi lyfja (í blóði mældist amfetamín 410 ng/ml, díazepam 190 ng/ml, MDMA 340 ng/ml, nordíazepam 98 ng/ml og tetrahýdrókannabínól 1,2 ng/ml) norður Stekkjarbakka við Álfabakka, Reykjavík, þar sem lögregla stöðvaði aksturinn og fyrir að hafa haft í vörslum sínum hnúajárn sem lögregla fann við leit á ákærða.

Telst brot þetta varða við 1., sbr. 2. mgr. 44. gr., 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 0,91 g af kókaíni, 1,41 g af maríhúana og 19 ml af óskilgreindum vökva sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á hnúajárni og hníf sem lögregla lagði hald á, með vísan til 1. mgr. 37. gr. vopnalaga nr. 16/1998.“

Þá var málið einnig höfðað með ákæru, útgefinni af lögreglustjóranum á höfuðborgarsvæðinu 24. júní 2019, á hendur ákærða „fyrir brot í nánu sambandi, með því að hafa að kvöldi fimmtudagsins 28. mars 2019 að [...] í [...], hótað barnsmóður sinni, A, kt. [...], barsmíðum og síðar um kvöldið hrint henni í gólfið, sparkað í fætur hennar og ýtt við henni svo að höfuð hennar skall í gólfið og í kjölfarið slegið hana með flötum lófa á hægri vanga og eyra og rifið í hár hennar, allt með þeim afleiðingum hún hlaut heilahristing og hljóðhimnurof.

Telst brot þetta varða við 1. mgr. 218. gr. b. gr. almennra hegningarlaga nr. 19/1940. 4

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Samkvæmt sakavottorði hefur hann fjórum sinnum gengist undir lögreglustjórasátt, tvisvar sinnum gengist undir viðurlagaákvörðun og fjórum sinnum hlotið dóm fyrir brot gegn umferðarlögum, lögum um ávana og fíkniefni og almennum hegningarlögum. Ákærði hlaut síðast dómi í Héraðsdómi Reykjavíkur [...]. Var hann á dæmdur í 9 mánaða fangelsi skilorðsbundið til þriggja ára. Með brotum sínum í fyrstu fjórum liðum ákærunnar frá 5. mars sl. hefur ákærði rofið skilorð framangreinds dóms. Með vísan til 60. gr. almennra hegningarlaga nr. 19/1940 ber að dæma upp framangreindan skilorðsdóm og gera ákærða refsingu í einu lagi. Við ákvörðun refsingar verður auk framangreinds litið til greiðlegar játningar ákærða. Þá verður jafnframt horft til þeirra átaka sem áttu sér stað við brotið samkvæmt ákæru frá 24. júní sl. og til afleiðinga þess. Þykir refsing ákærða hæfilega ákveðin fangelsi í 15 mánuði.

Með vísan til lagaákvæða í ákæru er ákærði sviptur ökurétti ævilangt.

Með vísan til lagaákvæða í ákæru eru gerð upptæk 0,91 g af kókaíni, 1,41 g af marijúana, 19 ml af óskilgreindum vökva, hnúajárn og hnífur sem hald var lagt á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 210.800 krónur, að meðtöldum virðisaukaskatti, og 1.290.751 krónu í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í 15 mánuði.

Ákærði er sviptur ökurétti ævilangt.

Ákærði sæti upptöku á 0,91 g af kókaíni, 1,41 g af marijúana, 19 ml af óskilgreindum vökva, hnúajárni og hníf. 5

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 210.800 krónur, og 1.290.751 krónu í annan sakarkostnað.

5

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 210.800 krónur, og 1.290.751 krónu í annan sakarkostnað.